wickkiey/tamil-wikipedia-chunked huggingface dataset:
# அலிபிரி

## திருவிழாக்கள்

பாதால மண்டபம் கோயிலில் வைகுண்ட ஏகாதசி, ரதசப்தமி உள்ளிட்ட அனைத்து வைணவ திருவிழாக்களும் கொண்டாடப்படும்.
# அலிபிரி

## திருவிழாக்கள்

### மெட்லோத்ஸவம்

மூன்று மாதங்களுக்கு ஒருமுறை திருமலைக்குச் செல்லும் அலிபிரி பாதச்சுவடுகளுக்கு நடைபெறும் திருவிழாவே மெட்லோத்ஸவம் எனப்படும். இது திருமலை திருப்பதி தேவஸ்தானத்தின் கீழ் உள்ள தாச சாகித்திய திட்டத்தின் கீழ் ஏற்பாடு செய்யப்பட்டுள்ளது. இத்திருவிழாவின் போது பக்தர்கள் குழு ஆன்மிகப் பாடல்களைப் பாடி திருமலைக்கு மலையேறுவது அடங்கும்.
# அலிபிரி

## சப்தகிரி பாதுகாப்பு மண்டலம்

அலிபிரியில், பயங்கரவாதிகள் மற்றும் சமூக விரோத சக்திகளிடமிருந்து மலைகளைப் பாதுகாக்க, திருமலைக்குள் நுழையும் வாகனங்கள் மற்றும் யாத்ரீகர்களைத் சோதனையிட, 2009-ல் ஒரு பாதுகாப்பு மண்டலம் நிறுவப்பட்டது.
# சிறீ வெங்கடேசுவரா மருத்துவக் கல்லூரி

**சிறீ வெங்கடேசுவரா மருத்துவக் கல்லூரி** (*Sri Venkateswara Medical College*) இந்தியாவின் ஆந்திரப் பிரதேசத்தில் உள்ள திருப்பதியில் அமைந்துள்ளது. இக்கல்லூரி 1960ஆம் ஆண்டு நிறுவப்பட்டது. இங்கு 200 இளநிலை மற்றும் 125 முதுநிலை மருத்துவ இடங்கள் உள்ளன.
# சிறீ வெங்கடேசுவரா மருத்துவக் கல்லூரி

## போதனா மருத்துவமனைகள்

- எசு. வி. ஆர். ரூயா அரசு பொது மருத்துவமனை
# சிறீ வெங்கடேசுவரா மருத்துவக் கல்லூரி

## துறைகள்

- உடற்கூறியல்
- உயிர்வேதியியல்
- உடலியல்
- மருந்தியல்
- நோயியல்
- நுண்ணுயிரியல்
- தடயவியல் மருத்துவம்
- கண், காது, மார்பு
- கண் மருத்துவம்
- சமூக மருத்துவம்
- குழந்தை மருத்துவம்
- தோல் மருத்துவம்
- நுரையீரல் மருத்துவம்
- கதிரியக்கவியல்
- பொது மருத்துவம்
- எலும்பியல்
- பொது அறுவை சிகிச்சை
- மகளிர் நோய்
- மகப்பேறியல்
- மயக்க மருந்து
- பல் மருத்துவம்
- இரத்த வங்கி
- விபத்து பிரிவு
- மருத்துவக் கல்வித் துறை
# சிறீ வெங்கடேசுவரா மருத்துவக் கல்லூரி

## மேலும் பார்க்கவும்

- சிறீ பத்மாவதி மகளிர் மருத்துவக் கல்லூரி
# மலேசிய அமைச்சரவைகளின் பட்டியல்

ஐக்கிய இராச்சியத்தின் குடியேற்ற ஆட்சியில் இருந்து மலாயா, 1957-இல் விடுதலை பெற்றது. 1963-ஆம் ஆண்டு மலேசிய கூட்டரசு எனப்படும் தற்கால மலேசிய நாடாக உருவானது.  
1957-ஆம் ஆண்டு தொடங்கி 2022-ஆம் ஆண்டு வரை 23 அமைச்சரவைகள் அமைக்கப்பட்டு உள்ளன. பிரதமர்கள் எண்மர் அந்த அமைச்சரவைகளுக்குத் தலைமைப் பொறுப்பு ஏற்று உள்ளார்கள்.
# ஓசுமியம் அயோடைடு

**ஓசுமியம் அயோடைடு** (*Osmium iodide*) OsI<sub>n</sub> என்ற மூலக்கூற்று வாய்ப்பாட்டில் அமைந்த எந்த்வோர் ஓசுமியம் சேர்மத்தையும் குறிக்கும். பல ஓசுமியம் அயோடைடுகள் இருப்பதற்கான சாத்தியம் இருந்தாலும் ஓசுமியம் டெட்ரா அயோடைடு மட்டுமே எக்சு கதிர் படிகவியல் ஆய்வுகளில் சரிபார்க்கப்பட்டுள்ளது.
# ஓசுமியம் அயோடைடு

## ஓசுமியம்(III) அயோடைடு

ஓசுமியம்(III) அயோடைடு என்பது OsI<sub>3</sub> என்ற மூலக்கூற்று வாய்ப்பாடுடன் கூடிய ஓசுமியத்தின் அயோடைடு சேர்மம் ஆகும். ஆறயோடோ ஓசுமிக் அமிலத்தைச் (H<sub>2</sub>OsI<sub>6</sub>) சூடாக்கி இதை தயாரிக்கலாம். ஆனால் மீண்டும் தயாரிக்க முற்படுகையில் ஈரைதரோ ஆக்சோனியம் ஆறயோடோ ஓசுமேட்டு உருவானது. இதை சூடுபடுத்தினால் ஓசுமியம்(IV) அயோடைடுக்குப் பதிலாக ஓசுமியம்(I) அயோடைடு, ஓசுமியம்(II) அயோடைடு, ஓசுமியம்(III) அயோடைடுகள் மட்டுமே கிடைக்கின்றன.
# பிரான்சியம் குளோரைடு

**பிரான்சியம் குளோரைடு** (*Francium chloride*) FrCl என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கதிரியக்கப்பண்பு கொண்ட இச்சேர்மம் வெண்மை நிறம் கொண்ட ஒரு திண்மமாக இருக்கும் எனவும் நீரில் கரையும் எனவும் முன்கணிக்கப்பட்டுள்ளது. சீசியம் குளோரைடின் பண்புகளை ஒத்ததாக பிரான்சியம் குளோரைடின் பண்புகள் இருக்கும்.
# பிரான்சியம் ஐதராக்சைடு

**பிரான்சியம் ஐதராக்சைடு** (*Francium hydroxide*) என்பது FrOH என்ற மூலக்கூற்று வாய்ப்பாட்டால் அடையாளப்படுத்தப்படும் கருத்தியல் வகையான ஒரு வேதிச் சேர்மமாகும். பிரான்சியம் தனிமத்தின் ஐதராக்சைடாக இது வகைப்படுத்தப்படுகிறது.  
பிரான்சியம் உலோகத்துடன் தண்ணீர் வினைபுரிவதால் அநேகமாக இது உருவாகலாம்:  
:2Fr + 2H<sub>2</sub>O → 2FrOH + H<sub>2</sub>↑
இவ்வினை வலிமையான வெடித்தலுடன் நிகழலாம்.  
சீசியம் ஐதராக்சைடைக் காட்டிலும் பிரான்சியம் ஐதராக்சைடு வலிமையான ஒரு காரமாக இருக்கும் என்றும் கணிக்கப்பட்டுள்ளது.
# இரிசி சுனக்கு

**இரிசி சுனக்கு** (*Rishi Sunak*, பிறப்பு:12 மே 1980) ஐக்கிய இராச்சியத்தின் அரசியல்வாதி ஆவார். இவர் 2022 முதல் 2024 வரை ஐக்கிய இராச்சியத்தின் பிரதமராகவும், 2022 அக்டோபர் 24 முதல் கன்சர்வேடிவ் கட்சியின் தலைவராகவும் உள்ளார். 2024 சூலை முதல் எதிர்க்கட்சித் தலைவராகவும் பணியாற்றுகிறார். இவர் மக்களவையில் 2015 முதல் ஓர் உறுப்பினராகவும், நான்கு முக்கிய துறைகளில் ஒன்றான கருவூலத்துறையின் தலைவராகவும் 2020 முதல் 2022 வரை இருந்தவர்.  
இவர் ஐக்கிய இராச்சியத்தில் சவுத்தாம்டனில் கிழக்கு ஆப்பிரிக்காவில் இருந்து 1960களில் குடியேறிய இந்திய (பஞ்சாபு) வமிசாவளி பெற்றோர்களுக்கு மூத்த மகனாகப் பிறந்தார். வின்செசுட்டர் கல்லூரியில் படித்தார், பிறகு ஆக்குசுபோர்தில் இலிங்கன் கல்லூரியில் மெய்யியல், அரசியல் பொருளாதரம் ஆகிய துறைகளில் படித்து பின்னர் இசுட்டான்போர்டு பல்கலைக்கழகத்தில் புல்பிரைட்டு புலமைப்பரிசில் பெற்று முதுகலை வணிக மேலாண்மைத் துறையில் முதுகலைப் பட்டம் பெற்றார். இசுட்டான்போர்டு பல்கலைக்கழகத்தில் பயிலும் பொழுது தன் எதிர்கால மனைவியாகிய அட்சதா மூர்த்தியைச் சந்தித்தார். அட்சதா இந்தியத் தொழில் அதிபரும், இன்போசிசு நிறுவனருமான நா. ரா. நாராயணமூர்த்தியின் மகள் ஆவார். படிப்பு முடிந்ததும், சுனக்கு கோல்டுமன் சாக்சு நிறுவனத்தில் கூடுதல் ஈட்டம் தரும் பாதுகாப்பு முதலீட்டுத் துறை நிறுவனங்களில் பணியாற்றினார். சுனக்கும் அவர் மனைவி அட்சதா மூர்த்தியும் ஐக்கிய இராச்சியத்தில் 222 ஆவது பெரிய பணக்காரர், அவர்களின் மொத்த மதிப்பு £730 மில்லியன் என்று கணக்கிட்டிருக்கின்றார்கள்.  
இரிசி சுனக் பிரதமராகப் பணியாற்றிய காலத்தில், பொருளாதாரத்தை மேம்படுத்தவும், தேசிய அரசியலைத் திடப்படுத்தவும் முயன்றார். ஐந்து முக்கிய முன்னுரிமைகளைக் கோடிட்டுக் காட்டினார்: பணவீக்கத்தைப் பாதியாகக் குறைத்தல், பொருளாதாரத்தை வளர்ப்பது, கடனைக் குறைத்தல், தேசிய சுகாதார சேவை காத்திருப்புப் பட்டியலைக் குறைத்தல், ருவாண்டா புகலிடத் திட்டத்தைச் செயல்படுத்துவதன் மூலம் ஆங்கிலேயக் கால்வாயின் சட்டவிரோத சிறிய படகுக் கடவை நிறுத்துதல் போன்றவையாகும். வெளியுறவுக் கொள்கையில், சுனக் உக்ரைன் மீதான உருசியப் படையெடுப்பிற்கு விடையிறுக்கும் வகையில் வெளிநாட்டு உதவி, ஆயுத ஏற்றுமதிகளை அங்கீகரித்தார், இசுரேல்-ஹமாஸ் போர் தொடங்கிய தாக்குதல்களுக்குப் பிறகு இசுரேலுக்கு ஆதரவளிப்பதாக உறுதியளித்தார், அதே வேளையில், காசாப் பகுதியில் போர் நிறுத்தத்திற்கு அழைப்பு விடுத்தார். 2023, 2024 உள்ளாட்சித் தேர்தல்களில் கட்சி பெரும் பின்னடைவுகளைச் சந்தித்தது. இலையுதிர்காலத்தில் தேர்தல் நடத்தப்படும் என்று பரவலாக எதிர்பார்க்கப்பட்ட போதிலும், சுனக் சூலை 2024 க்கு உடனடிப் பொதுத் தேர்தலுக்கு அழைத்தார்; பழமைவாதிகள் இந்தத் தேர்தலில் கீர் இசுட்டார்மர் தலைமையிலான எதிர்க்கட்சியான தொழிற் கட்சியிடம் பெரும் தோல்வியடைந்தனர். இதன்மூலம் 14 ஆண்டுகால பழமைவாத அரசாங்கம் முடிவுக்கு வந்தது. பிரதமர் பதவியை விட்டு வெளியேறிய பிறகு, சுனக் எதிர்க்கட்சித் தலைவரானார், ஒரு நிழல் அமைச்சரவையையும் உருவாக்கினார்.
# சவுத்தாம்டன்

## மக்கள் தொகை பரம்பல்

2020-ஆம் ஆண்டின் கணக்கின்படி, 1,07,695 குடியிருப்புகள் கொண்ட சவுத்தாம்டன் நகரத்தின் மக்கள் தொகை 2,60,111 ஆகும். அதில் ஆண்கள் 1,27,610 (49.1%) மற்றும் பெண்கள் 1,32,501 (50.9%) ஆகும். இதன் மக்கள் தொகையில் 5 வயதிற்குட்பட்ட குழந்தைகள் 17,470 (6.7%) ஆகவுள்ளனர். சவுத்தாம்டன் பல்கலைக்கழகத்தில் 43,000 மாண்வ மாணவியர் கல்வி பயில்கின்றனர இதன் மக்கள் தொகையில் வெள்ளையர்கள் 85.9%, ஆசிய நாட்டவர் 8.4%, கருப்பினத்தவர் 2.2% மற்றும் கலப்பினத்தவர்கள் 1.2% ஆகவுள்ளனர்.
# சவுத்தாம்டன்

## தட்ப வெப்பம்

**Average sea temperature**  
| **Jan** | **Feb** | **Mar** | **Apr** | **May** | **Jun** | **Jul** | **Aug** | **Sep** | **Oct** | **Nov** | **Dec** | **Year** |  |
| --- | --- | --- | --- | --- | --- | --- | --- | --- | --- | --- | --- | --- | --- |
| <small></small> | <small></small> | <small></small> | <small></small> | <small></small> | <small></small> | <small></small> | <small></small> | <small></small> | <small></small> | <small></small> | <small></small> | <small></small> | } |
# சவுத்தாம்டன்

## இதனையும் காண்க

- இரிசி சுனக்கு
# இலவுரீ இரவுசியவு நெப்டன்

** இலவுரீ இரவுசியவு நெப்டன்** *(Laurie Rousseau-Nepton)* ஒரு கனடா-பிரான்சு-அவாய் தொலைநோக்கியில் பணிபுரியும் கனடிய வானியலாளர் ஆவார். இவர் அவாய் பல்கலைக்கழகத்தில் முதுமுனைவர் பட்ட ஆய்வாளராக உள்ளார். இவர் தான் முதுமுனைவர் பட்டம் பெற்ற முதல் கனடிய நாட்டுக் கியுபெக்கியப் பிறந்தகப் பெண்மணி ஆவார்.
# இலவுரீ இரவுசியவு நெப்டன்

## இளமையும் கல்வியும்

இவர் இலவால் பல்கலைக்கழகத்தில் இருந்து 2017 இல் பேரா. கார்மெல்லி இராபர்ட் மேற்பார்வையில் முனைவர் பட்டத்தைப் பெற்றார்,] இவரது முனைவர்பட்ட ஆய்வு அண்மையில் அமைந்த சுருள் பால்வெளிகளின் H II வட்டாரத்தைப் பற்றியதாகும். இந்த ஆய்வுக்கு இவர் இலவால் பல்கலைக்கழகத்தில் உருவாக்கிய சுபையோம்(SpIOMM) எனும் பூரியர் உருமாற்றப் படம்பிடிப்பு கதிர்நிரல் அளவியைப் பயன்படுத்தினார்.
# இலவுரீ இரவுசியவு நெப்டன்

## ஆராய்ச்சி

இவர் 2017 இல் இருந்து கனடா-பிரான்சு-அவாய் தொலைநோக்கியில் உறைவிட வானியற்பியலாளராக உள்ளார்  
இவர் சிக்னல்சின் முதன்மை ஆய்வாளர் ஆவார். சிக்னல்சுத் திட்டம்(SIGNALS ) அருகாமையில் உள்ள விண்மீனாக்கப் பால்வெளி வட்டாரங்களில் அமைந்த 50,000 விண்மீன்கள் நோக்கீடு செய்யும் வானளக்கைத் திட்டம் ஆகும்.
# இலவுரீ இரவுசியவு நெப்டன்

## தகைமைகளும் விருதுகளும்

இவர் பின்வரும் விருதுகளைப் பெற்றுள்ளார்.
- முதுமுனைவர் ஆய்வு உறுப்பினர்ரியற்கைத் தொழில்நுட்பங்களுக்கான கியூபெக் ஆராய்ச்சி நிதி(Fonds de Recherche du Québec – Nature et Technologies (FRQNT)), 2017
- சிறந்த அறிவியல் உரைக்கான பியேர் அமியோத் விருது, இலவால் பல்கலைக்கழகம், 2014
- கியூபெர்ட் இரீவுசு ஆய்வுத்தகைமை, கியூபெர்ட் இரீவுசு நிதி, 2010
- அறிவியலில் பிறந்தக மகளிருக்கான ஆய்வுத்தகைமை, கியூபெக் பல்கலைக்கழகத்தின்மகளிர் பட்டக் கழகம்(Association des femmes diplômées des universités du Québec (AFDU)), 2010
# கத்தி சவுக்கு

**கத்தி சவுக்கு** (*Acacia mangium*) என்பது பட்டாணி குடும்பத்தைச் சேர்ந்த ஒரு வகை பூக்கும் மரமாகும். இது பபேசியே குடும்பத்தைச் சேர்ந்தது. இது ஆத்திரேலியாவின் வடகிழக்கு குயின்ஸ்லாந்து, பப்புவா நியூ கினியாவின் மேற்கு மாகாணம், பப்புவா மற்றும் கிழக்கு மலுக்கு தீவுகளைச் சேர்ந்தது. இதன் பொதுவான பெயர்களில் **black wattle**, **hickory wattle**, **mangium**, **forest mangrove** ஆகியவை அடங்கும். இதன் பயன்பாடுகளில் சுற்றுச்சூழல் மேலாண்மை மற்றும் மரப் பொருள் ஆகியவை அடங்கும்.  
இது முதன்முதலில் 1806 இல் கார்ல் லுட்விக் வில்டெனோவால் விவரிக்கப்பட்டது, அவர் இது மொலுக்காசில் காணப்படுவதாக விவரித்தார்.
# கத்தி சவுக்கு

## சாகுபடி

கத்தி சவுக்கு வரை வளரும். இது பெரும்பாலும் நேராக வளரும். கத்தி சவுக்கில் ஓரு கிலோவுக்கு 142,000 விதைகள் வரை இருக்கும். இதன் விதைகளைன் முளைப்புத் திறனை அதிகரிக்க, இயந்திர ஸ்கார்ஃபிகேஷன் (மேற்பரப்பை சொறிதல்) அல்லது கொதிக்கும் நீரைக் கொண்டு சில செயல்பாடுகள் செய்தல் போன்ற சில நடவடிக்கைகள் தேவைப்படும். இந்த செயல்கள் விரைவான முளைப்புக்கு வழிவகுக்கிறது. இதனால் இதன் முளைப்புத்திறன் 75% ஐ விட அதிகமாகும். பல பருப்பு வகைகளைப் போலவே, இது மண்ணில் நைட்ரஜனை நிலைநிறுத்த வல்லது. மேலும் இது வேளாண் காடு வளர்ப்பு திட்டங்களுக்கும் பயன்படுத்தப்படுகிறது. பூமத்திய ரேகைக்கு அருகில் உள்ள பகுதிகளில் ஆண்டுக்கு சராசரியாக 3 முதல் 4 மீ உயரம் உயரம் வளர்வது வழக்கம். பூமத்திய ரேகைக்கு அப்பால் உள்ள பகுதிகளில் வளர்ச்சி மெதுவாக இருக்கும்.
# கத்தி சவுக்கு

## சாகுபடி

### கூழ் மற்றும் காகிதம்

கத்தி சவுக்கானது காகிதம் தயாரிப்பதற்கு ஏற்ற செல்லுலோஸ் இழைகள் கொண்டதாக அங்கீகரிக்கப்பட்டுள்ளது. இது தென்கிழக்கு ஆசியாவில், குறிப்பாக இந்தோனேசியாவில் உள்ள தோட்டங்களில் வளர்க்கப்படுகிறது .
# செருமேனியம் இருபுளோரைடு

**செருமேனியம் இருபுளோரைடு** (*Germanium difluoride*) என்பது GeF<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். செருமேனியமும் புளோரினும் சேர்ந்து இச்சேர்மம் உருவாகிறது. வெண்மை நிறத்தில் காணப்படும் இது 110 பாகை செல்சியசு வெப்பநிலையில் உருகுகிறது. செருமேனியம் டெட்ராபுளோ செருமேனியம் தூலைச் சேர்த்து 150 முதல் 300 பாகை செல்சியசு வெப்பநிலையில் வினைபுரியச் செய்தால் செருமேனியம் இருபுளோரைடு உருவாகிறது.  
}}
# நேப்போ சகி

**நேப்போ சகி** (*Napo saki* இது Napo monk saki என்றும் அழைக்கப்படுகிறது, இது நேபோ ஆற்றை ஒட்டியப் பகுதியில் காணப்படுவதால் இந்த பெயரைப் பெற்றது. இந்த இனம் முதலில் லோன்பெர்க் *என்பவரால் பித்தேசியா மோனாச்சஸ் நாபென்சிஸ்* என்று விவரிக்கப்பட்டது. இது 2014 இல் முழு இனங்கள் என்ற நிலைக்கு உயர்த்தப்பட்டது.  
இவற்றின் முக்கிய உணவாக பழங்கள், இலைகள், தேன், சிறு பறவைகள், எலிகள், வௌவால்கள் போன்றவை ஆகும். இவை 5000 அடி உயரமான மலைப்பகுதிகளில் உள்ள மிக உயர்ந்த மரங்களில் வாழ்கின்றன. இவை தனிமை விரும்பிகளாகும். இவை 15 ஆண்டுகள் வரை வாழக்கூடும் என கணிக்கபட்டுள்ளது.
# தேசிய நெடுஞ்சாலை 140 (இந்தியா)

**தேசிய நெடுஞ்சாலை 140** (*National Highway 140 -India*) என்பது இந்தியாவின் ஆந்திரப் பிரதேச மாநிலத்தில் உள்ள ஒரு தேசிய நெடுஞ்சாலை ஆகும். இது பூதலபட்டில் தொடங்கி திருப்பதி சாலையில் முடிவடைகிறது. இதன் மொத்த நீளம் 58.85 கி. மீ. ஆகும்.
# தேசிய நெடுஞ்சாலை 140 (இந்தியா)

## மேலும் பார்க்கவும்

- தேசிய நெடுஞ்சாலை மேம்பாட்டுத் திட்டம்
# திருப்பதி பேருந்து நிலையம்

**திருப்பதி பேருந்து நிலையம்** (Tirupati bus station complex) என்பது இந்தியாவின் ஆந்திரப் பிரதேச மாநிலத்தின் திருப்பதி நகரில் அமைந்துள்ள ஒரு பேருந்து நிலையம் ஆகும். இது ஆந்திரப் பிரதேச மாநில சாலை போக்குவரத்துக் கழகத்திற்குச் சொந்தமானது. இது மாநிலத்தின் அனைத்து பகுதிகளுக்கும் மற்றும் தமிழ்நாடு, கர்நாடகா, தெலங்காணா ஆகிய மாநிலங்களில் உள்ள அருகிலுள்ள நகரங்களுக்கும் பேருந்துகள் இயக்கப்படுகின்றன.
# திருப்பதி பேருந்து நிலையம்

## கட்டமைப்பு

திருப்பதி மத்திய பேருந்து நிலைய வளாகத்தில் 12 ஏக்கரில் மொத்தம் 69 நடைமேடைகளுடன் மூன்று சிறிய பேருந்து நிலையங்கள் உள்ளன. *ஸ்ரீஹரி பேருந்து நிலையம்*, முன்பு மத்திய பேருந்து நிலையம் என்று அழைக்கப்பட்டது. இங்கிருந்து கிழக்குப் பகுதிகள் சேவையினைப் பெறுகின்றன. ஸ்ரீனிவாசா பேருந்து நிலையம் மேற்கு நோக்கிச் செல்லும் பேருந்துகளுக்கான இடங்களுக்கானது. *ஏழுகொண்டலா பேருந்து நிலையம்* என்று பெயர் மாற்றம் செய்யப்பட்ட *சப்தகிரி இணைப்பு பேருந்து நிலையம்* திருமலைக்கான சேவைகளுக்காகப் பயன்படுத்தப்படுகிறது.  
திருப்பதி பேருந்து நிலையத்தில் 1500 பேருந்துகள் தினசரி 3900 பயணங்களை மேற்கொள்கின்றன. இப்பேருந்து நிலையம் சாதாரண நாட்களில் நாள் ஒன்றிற்குச் சராசரியாக 1.3 லட்சம் பயணிகளைக் கையாள்கின்றது. இது மிகவும் பரபரப்பான பேருந்து நிலையங்களில் ஒன்றாகும்.
# அரிச்சந்திரா (1998 திரைப்படம்)

**அரிச்சந்திரா** (*Harichandra*) 1998 ஆம் ஆண்டு வெளிவந்த இந்தியத் தமிழ்த் திரைப்படமாகும். இப்படம் செய்யார் இரவி இயக்கத்தில் கார்த்திக், மீனா ஆகியோர் முதன்மை வேடங்களில் நடித்திருந்தனர். துணை வேடங்களில் பிரியா ராமன், சின்னி ஜெயந்த், விவேக், டெல்லி கணேஷ், சத்தியப்பிரியா ஆகியோர் நடித்தனர். இப்படம் 1998 மே 15 அன்று வெளியிடப்பட்டு நல்ல வசூல் செய்து வெற்றி பெற்றது. இதனையடுத்து தெலுங்கில் ஜே. டி. சக்ரவர்த்தி, ராசி ஆகியோர் முதன்மை வேடங்களில் நடித்து ஹரிச்சந்திரா என்ற பெயரில் மறுஆக்கம் செய்யப்பட்டது.
# அரிச்சந்திரா (1998 திரைப்படம்)

## நடிகர்கள்

- கார்த்திக் - அரிச்சந்திரா
- மீனா - நந்தினி
- பிரியா ராமன் - சித்ரா
- சின்னிஜெயந்த் - சுந்தரம்
- விவேக் - கோபால்
- வையாபுரி - முத்து
- டெல்லி கணேஷ் - அரிச்சந்திராவின் தந்தை
- சத்தியப்பிரியா - அரிச்சந்திராவின் அம்மா
- ஆனந்த்- ஜோசப்
- தலைவாசல் விஜய் - சித்ராவின் தம்பி ரகு
- ஜனகராஜ் - மருத்துவர்
- வினு சக்ரவர்த்தி - அந்தோணி
- தியாகு -பொது மேலாளர்
- மோகன் ராமன்
- கவிதாலயா கிருஷ்ணன்
- டி. எஸ். இராகவேந்திரா
# அரிச்சந்திரா (1998 திரைப்படம்)

## பாடல்கள்

இத்திரைப்படத்திற்கு ஆர். ஆனந்த், கோபால் இராவ், சீலீன் ஆகிய மூன்று பேர் கொண்ட இசைக்குழு ஆகோஷ் என்ற பெயரில் இசையமைத்துள்ளனர். பாடல் வரிகளை பிறைசூடன், பழனி பாரதி, அறிவுமதி, வாசன், இரவிசங்கர் ஆகியோர் இயற்றினர்.
# எலிசபெத் பாய்ட்

**எலிசபெத் பாய்ட்** (c. 1710 - 1745) ஒரு ஆங்கில எழுத்தாளர். இவர் கவிதைகள், நாடகம் மற்றும் பருவ இதழ்களில் எழுதி அதில் வரும் வருமானத்தை வைத்து தனது குடும்பத்தை ஆதரித்தார். டி ப்ளூம் **லூயிசா** அல்லது **எலோயிசா** என்ற பெயர்களின் கீழ் இவர் எழுதி வந்தார். ஷேக்ஸ்பியர் லேடீஸ் கிளப்பின் அறியப்பட்ட மூன்று உறுப்பினர்களில் **எலிசபெத்** பாய்டும் ஒருவர்.
# எலிசபெத் பாய்ட்

## வாழ்க்கை மற்றும் வேலை

அவருடைய பிறப்பு அல்லது தொழில் பற்றி அதிகம் அறியப்படவில்லை எனினும் ஸ்டூவர்ட் போராட்டத்தை ஆதரித்த ஒரு பெரிய குடும்பத்தில் இருந்து வந்தவர் என்பதை அவரது எழுத்துகளில் இருந்து அறியலாம். அவரது தந்தை ஸ்டூவர்ட்டின் ஆதரவை பெற்றவர் என்றும், அவரது தாயார் பல குழந்தைகளை கவனிப்பதால் சோர்வடைந்ததாக கூறப்படுகிறது. நோய்வாய்ப்பட்ட தனது தாயாரை ஆதரிப்பதற்காகவே அவர் எழுதத் தொடங்கினார் என்று நம்பப்படுகிறது. இவரது எழுத்துக்களின் மூலமாக இவரது குடும்பம் நன்கு இணைக்கப்பட்டிருந்தாலும் கடினமான காலங்களில் வீழ்ச்சியடைந்ததாகக் கூறுகிறது.  
அவர் முதலில் லூயிசா என்ற பெயரில், *வெரைட்டி:எ போம்* (1727) மற்றும் *வெர்சஸ் ஆன் தி கிங்ஸ் பர்த்டே* (1730) என்ற கவிதைகளை வெளியிட்டார். இது ஒரு முகமூடி காதல் என்று சொல்லாம். இதில் முன்னணி பெண் கதாபாத்திரங்கள் பெரும்பாலும் முகமூடிகளுக்குப் பின்னால் ஒளிந்து கொள்கின்றன. சிறு பணம் கொண்டு அவர்கள் ஜார்ஜ் நீதிமன்றம், பிரின்சஸ் தெரு, லண்டன், அருகில் லீசெஸ்டர் புலங்கள் என்ற இடத்தில் கடையை அமைக்கின்றனர்  
1733 ஆம் ஆண்டில் யஹுமரஸ் மிஸ்சிலணி' *என்ற தலைப்பில் ஐந்து நாட்களே ஆன ஒரு குழந்தையின் மரணம்; அழகான ஆனால் கருச்சிதைவு பெற்ற பிறப்பு, பற்றிய* அவரது கவிதை சிறந்தாக கருதப்படுகிறது; *அவர் டான் சாஞ்சோ, அல்லது தி ஸ்டூடண்ட்ஸ் விம்*, (1739) என்ற நாடகத்தை எழுதினார், ஆனால் இது ஒருபோதும் நாடகமாக நிகழ்த்தப்படவில்லை. இருப்பினும், ட்ரூரி லேனின் தியேட்டர் ராயல் *கிரீன் அறையில் டான் சாஞ்சோவுக்கு* ஒரு வாசிப்பு வழங்கப்பட்டது. *டான் சாஞ்சோ* ஆக்ஸ்போர்டு கல்லூரி தோட்டத்தில் நடைபெறுகிறது . நாடகத்தின் முடிவில், பேய்கள் மறு வாழ்க்கைக்குத் திரும்பிய பிறகு, மினெர்வா ஷேக்ஸ்பியருக்கு ஒரு நினைவுச்சின்னத்தை உருவாக்குகிறார்; பல ஷேக்ஸ்பியர் அறிஞர்கள் பாய்ட் ஷேக்ஸ்பியர் லேடீஸ் கிளப்பில் ஈடுபட்டதாகவும், குறிப்பாக, வெஸ்ட்மின்ஸ்டர் அபேயில் உள்ள போயட்ஸ் கார்னரில் உள்ள ஷேக்ஸ்பியர் நினைவுச் சிலைக்காக கிளப்பின் நிதி திரட்டும் முயற்சிகளிலும் ஈடுபட்டதாக பல ஷேக்ஸ்பியர் அறிஞர்கள் நம்புகின்றனர்.
# எலிசபெத் பாய்ட்

## நூல் பட்டியல்

### நாவல்கள்

- *தி ஹேப்பி* அன்ஃபர்ட்டுனேட்*; அல்லது, பெண்-பக்கம்: ஒரு நாவல், முதலியன*
# எலிசபெத் பாய்ட்

## நூல் பட்டியல்

### நாடகங்கள்

- *டான் சாஞ்சோ, அல்லது மாணவர்கள் விம்*
# சோமவம்சி வம்சம்

**சோமவம்சி வம்சம்** ( *Somavamshi dynasty*) அல்லது **கேசரி வம்சம்** என்பது பொ.ச. 9 - 12 ஆம் நூற்றாண்டுகளுக்கு இடையில் கிழக்கிந்தியாவில் இன்றைய ஒடிசாவின் சில பகுதிகளை ஆண்ட வம்சமாகும். யயாதிநகரம் (நவீன பினிகா), அபினவ-யயாதிநகரம் (நவீன ஜாஜ்பூர்) ஆகியவை அவர்களின் தலைநகரங்களாக இருந்தது.  
சோமவம்சிகள் மத்திய இந்தியாவில் உள்ள தெற்கு கோசலப் பகுதியை ஆண்ட பாண்டுவம்சிகளுடன் தொடர்புடையவர்களாக இருக்கலாம். இவர்கள் திரிபுரியின் காலச்சூரிகளால் இப்பகுதியிலிருந்து வெளியேற்றப்பட்டிருக்கலாம். அதைத் தொடர்ந்து இவர்கள் தற்போதைய ஒடிசாவில் உள்ள கலிங்க நாடு, உத்கல நாடு போன்ற பகுதிகளை கைப்பற்றி, அங்கு ஆண்டு வந்த பௌமா-கரர்களை மாற்றினர்.  
சோமவம்சிகள் ஒடிசாவில் கலை மற்றும் கட்டிடக்கலையின் ஒரு புதிய பாணியை அறிமுகப்படுத்தினர். மேலும் இவர்களின் ஆட்சியில் இப்பகுதி பௌத்த மதத்திலிருந்து பிராமணியத்திற்கு குறிப்பிடத்தக்க மாற்றத்தைக் கண்டது. சோமவம்சிகளின் ஆட்சி 12ஆம் நூற்றாண்டின் தொடக்கத்தில் முடிவடைந்தது. கீழைக் கங்க ஆட்சியாளரான அனந்தவர்மன் சோடகங்கன் இவர்களின் பிரதேசங்களைக் கைப்பற்றினான்.
# சோமவம்சி வம்சம்

## தோற்றம்

சோமவம்சிகள் தெற்கு கோசாலையின் பாண்டுவம்சிகளுடன் தொடர்புடையவர்களாக இருக்கலாம். தெற்கு கோசலப் பகுதியில் அவர்களின் ஆட்சி 8ஆம் நூற்றாண்டில் வீழ்ச்சியடைந்ததாகத் தெரிகிறது. இரு வம்சங்களும் சந்திர குலத்தை பரம்பரையாகக் கூறின; ஆரம்பகால பாண்டுவம்சி அரசர்களும் சோமவம்சியைப் போலல்லாமல், வைத்துக்கொண்டனர். பாண்டுவம்சி மன்னர்களான திவாரதேவனும், பாலார்ச்சுனனும் முறையே "மகா-சிவன்" மற்றும் "மகா-சிவ-குப்தன்" ஆகிய ஆட்சிப் பட்டங்களை வைத்துக் க்ண்டனர்; பல சோமவம்சி ஆட்சியாளர்கள் "மகா-சிவ-குப்தன்" என்ற ஆட்சிப் பெயரைக் கொண்டிருந்தனர். பாண்டுவம்சி செப்புத் தகடு கல்வெட்டுகளில் "பெட்டி-தலை" எழுத்துக்களைப் பயன்படுத்தி பொறிக்கப்பட்டுள்ள நிலையில், பாலார்ச்சுனன் ஆட்சியில் இருந்து தொடங்கும் அனைத்து கல்வெட்டுகளும் சோமவம்சி கல்வெட்டுகளின் எழுத்தான நாகரி எழுத்துகளில் பொறிக்கப்பட்டுள்ளன. ஆரம்பகால சோமவம்சி மன்னர்கள் மேற்கு ஒடிசாவில் ஆட்சி செய்தனர். இது ஒரு காலத்தில் தெற்கு கோசாலத்தின் கிழக்குப் பகுதியை உருவாக்கியது. மேலும், ஆரம்பகால அறியப்பட்ட சோமவம்சி மன்னர் முதலாம் மகாசிவகுப்தனின் (என்கிற ஜனமேஜயன்) சௌத்வார் கல்வெட்டு அவரை 'கோசலேந்திரன்' ("கோசலத்தின் அதிபதி" என்று விவரிக்கிறது"). பல சோமவம்சி கல்வெட்டுகள் கோசாலத்தில் உள்ள மக்களுக்கு வழங்கப்பட்ட மானியங்கள், கோசலத்தில் அமைந்துள்ள கிராமங்களின் மானியங்கள், கோசலத்தைச் சார்ந்த அதிகாரிகளை நியமித்தது போன்றவற்றை கூறுகிறது.  
இந்த ஒற்றுமைகள் அனைத்தும் சோமவம்சிகள் பாண்டுவம்சிகளுடன் தொடர்புடையவர்கள் என்பதைக் குறிக்கிறது. ஆனால் இதை உறுதியாகக் கூற முடியாது. ஒரு கோட்பாட்டின் படி, பாண்டுவம்சிகள் காலச்சுரிகளால் கோசலத்திலிருந்து வெளியேற்றப்பட்டு, கிழக்கு நோக்கி இடம்பெயர்ந்தனர். அங்கு, இவர்கள் மகாநதி ஆற்றங்கரையிலுள்ள வினிதபுரத்தில் (நவீன பினிகா) தங்கள் தலைநகரை நிறுவினர். ஒடிசாவின் பெரும்பகுதியை ஆண்ட "பிற்கால" சோமவம்சிகளுக்கு மாறாக, வினிதபுரத்தைச் சுற்றியுள்ள பகுதிகளை மட்டுமே எல்லையாக கொண்டிருந்த ஆட்சியாளர்கள் "ஆரம்பகால" சோமவம்சிகள் என்று அழைக்கப்படுகிறார்கள்.
# சோமவம்சி வம்சம்

## அரசியல் வரலாறு

### முதலாம் ஜனமேஜயன்

முதலாம் ஜனமேஜயன் (ஆட்சி பொ.ச. 882-922) அநேகமாக கடலோர ஒடிசாவின் ஒரு பகுதியைக் கட்டுப்படுத்தியிருக்கலாம். மேலும் பௌமா-கர அரசன் நான்காம் சுபாகரனை மணந்த தனது மகள் மூலம் அண்டை நாடான பௌமா-கர இராச்சியத்தில் ஊடுருவியதாகத் தெரிகிறது. நான்காம் சுபாகரனுக்குப் பிறகு, இராச்சியத்தை இவரது சகோதரன் மூன்றாம் சிவகரன் ஆட்சி செய்தார். அதைத் தொடர்ந்து, ஜனமேஜயனின் மகள் 894 ஆம் ஆண்டில் (பெரும்பாலான வரலாற்றாசிரியர்களின் கூற்றுப்படி, அவரது தந்தையின் ஆதரவுடன்) இரண்டாம் திரிபுவன-தேவி என பௌமா-கர சிம்மாசனத்தில் ஏறினார்.  
பிரம்மேஸ்வரர் கோயில் கல்வெட்டு ஒன்று ஒட்டர நாட்டின் அரசன் ஜனமேஜயனின் ஈட்டியால் கொல்லப்பட்டதாகக் கூறுகிறது. வரலாற்றாசிரியர் கிருஷ்ண சந்திர பாணிகிரஹி, ஒட்டராவின் இந்த மன்னனை மூன்றாம் சிவகரன் என்று அடையாளம் காட்டினார். மேலும் அவரைக் கொன்ற பிறகு ஜனமேஜயன் தனது மகளை பௌமா-கர சிம்மாசனத்தில் அமர்த்தினார் என்று கருதுகிறார். இருப்பினும், மற்ற வரலாற்றாசிரியர்கள் இந்தக் கோட்பாட்டுடன் உடன்படவில்லை. இந்த சூழலில் ஒட்டர நாடு என்பது இன்றைய ஒடிசா முழுவதையும் குறிக்கவில்லை. ஆனால் இன்றைய டேங்கானாள் மாவட்டத்தை மையமாகக் கொண்ட ஒரு சிறிய பகுதியை மட்டுமே குறிக்கிறது. இந்தக் கோட்பாட்டி ஒட்டர நாட்டின் அரசன் ஒருவேளை ஒரு கலகக்கார பாஞ்சா அரசனாக இருக்கலாம்.
# சோமவம்சி வம்சம்

## அரசியல் வரலாறு

### முதலாம் யயாதி

முதலாம் ஜனமேஜயனின் மகனான முதலாம் யயாதி (ஆட்சி பொ.ச. 922-955) தனது குடும்பத்தின் பாரம்பரிய கோட்டையாக இருந்த தெற்கு கோசலப் பகுதியில் ஏராளமான கிராங்களுக்கு உதவிகளைச் செய்துள்ளார். இந்த மானியங்கள் யயாதிநகரில் வெளியிடப்பட்ட கல்வெட்டுகளில் பதிவு செய்யப்பட்டுள்ளன. இது முன்னாள் சோமவம்சியின் தலைநகரான வினிதபுரத்தைப் போலவே இருக்கலாம். மேலும் யயாதி தனது பெயரையும் மாற்றிக்கொண்டிருக்கலாம். தலைநகர் பின்னர் பௌமா-கர தலைநகர் குகேசுவரபதாகைக்கு (நவீன ஜாஜ்பூர்) மாற்றப்பட்டது. இது அபினவ-யயாதிநகரம் ("யயாதியின் புதிய நகரம்") என மறுபெயரிடப்பட்டது.
# சோமவம்சி வம்சம்

## அரசியல் வரலாறு

### இறுதி சரிவு

உத்யோதகேசரியின் ஆட்சிக்குப் பிறகு, சோமவம்சி இராச்சியம் படிப்படியாக வீழ்ச்சியடைந்தது. இரத்னபுரியின் காலச்சூரிகள் சோமவம்சிகளின் மேற்குப் பகுதிகளின் சிலவற்றைக் கைப்பற்றினர். வம்சம் வடமேற்கில் நாகர்களிடமும், தெற்கில் கீழைக் கங்கர்களிடமும் தனது பிரதேசங்களை இழந்தது. கடைசி சோமவம்சி ஆட்சியாளரான கர்ணதேவனின் ஆட்சிப் பகுதி இன்றைய பாலேசுவர் மற்றும் பூரி மாவட்டங்களுக்கு இடையே உள்ள கடற்கரைப் பகுதியில் மட்டுமே இருந்தது. பொ.ச.1114 வாக்கில், சோமவம்சி அரசன் கங்க மன்னன் அனந்தவர்மன் சோடகங்கனிடம் வீழ்ந்தான்.
# சோமவம்சி வம்சம்

## மதம்

சோமவம்சி அரசர்கள் சைவர்கள் என்பது அவர்களின் கல்வெட்டுகளில் இருந்து தெரிகிறது. சைவ மதத்தின் பாசுபதம் மற்றும் மட்டமயூர பள்ளிகள் அவர்கள் காலத்தில் பிரபலமாக இருந்ததாகத் தெரிகிறது.  
பௌத்தத்தில் இருந்து பிராமணியத்திற்கு (நவீன இந்து மதத்தின் முன்னோடி) படிப்படியான நகர்வு முந்தைய பௌமா-கர காலத்தில் தொடங்கியது. மேலும் இந்த வளர்ச்சி சோமவம்சி ஆட்சியின் போது துரிதப்படுத்தப்பட்டது. ஒடிசாவின் பாரம்பரிய கணக்குகள் சோமவம்சிகள் இந்து சமயத்தைப் பரப்புவதில் பெரும் பங்களிப்பு செய்ததாகக் குறிப்பிடுகின்றன.  
சோமவம்சி மன்னர்கள் பாரம்பரியக் கணக்குகளின்படி பெரிய கோயில்களைக் கட்டுபவர்களாக இருந்தனர். ஆனால் இந்த நம்பிக்கையை உறுதிப்படுத்த சிறிய கல்வெட்டு ஆதாரங்கள் கூட இல்லை. புவனேசுவரத்தில் உள்ள பெரும்பாலான கோவில்களை கட்டியவர் யயாதி கேசரி என்று புராண சரித்திரமான *மதல பாஞ்சி* குறிப்பிடுகிறது. இந்த உரை சோமவன்சி ஆட்சியாளர்களான முதலாம் யயாதி மற்றும் இரண்டாம் யயாதி ஆகியோரை "யயாதி கேசரி" ஆக இணைத்ததாகத் தெரிகிறது. முக்தேசுவரர் கோயில், ராஜாராணி கோயில் உட்பட பல கோயில்கள் சோமவம்சி காலத்தைச் சேர்ந்தவை. இருப்பினும், பிரம்மேசுவரர் கோயில் மட்டுமே சோமவம்சிகளின் காலத்தில் கட்டப்பட்டது என்பதற்கு அங்கிருக்கும் கல்வெட்டுகளின் மூலம் அறியலாம்.  
ஒரு புராணத்தின் படி, யயாதி கேசரி தான் நடத்தும் அசுவமேத யாகத்திற்கு கன்னியாகுப்ஜாவிலிருந்து (கன்னோசி) 10,000 பிராமணர்களை தனது இராச்சியத்திற்கு அழைத்து வந்தார்.
# சோமவம்சி வம்சம்

## கல்வெட்டுகள்

சோமவம்சி ஆட்சியின் போது வெளியிடப்பட்ட பல செப்புத் தகடுகளும், சிறிய எண்ணிக்கையிலான கல்வெட்டுகளும் கண்டுபிடிக்கப்பட்டுள்ளன. அவை அனைத்தும் இன்றைய ஒடிசாவில் உள்ளன. செப்புத் தகடுகள் சரபபுரியர்கள் மற்றும் பாண்டுவாசிகளின் கல்வெட்டுகளைப் போலவே உள்ளன: ஒவ்வொரு கல்வெட்டும் மூன்று செப்புத் தகடுகளின் தொகுப்பாகும்.  
கோவிந்தபூர் கல்வெட்டை வழங்கிய இரணகேசரின், கேசரி (சோமவம்சி) யைச் சேர்ந்தவராக இருக்கலாம். ஆனால் எந்த ஆதாரமும் இல்லாத நிலையில் இதை உறுதிப்படுத்த முடியாது.  
வீரநரகேசரியின் இலிங்கராஜா கோயில் கல்வெட்டு, சோமவம்சி ஆட்சிக்காலம் என்று தவறாகக் கூறப்பட்டுள்ளது. வழங்கியவரின் பெயர் "வீரவரகேசரி" என்று தவறாகப் படிக்கப்பட்டது. மேலும் அவர் கேசரி (சோமவம்சி) வம்சத்தைச் சேர்ந்தவர் என்றும் பரிந்துரைக்கப்பட்டது. கீழைக் கங்க அரசன் முதலாம் நரசிம்ம தேவனாக இருக்கலாம் .
# மத்திய மாகாணம் மற்றும் பேரர்

**மத்திய மாகாணம் மற்றும் பேரர்** (**Central Provinces and Berar**), மத்திய இந்தியாவின் தக்காண பீடபூமியில் இருந்த பிரித்தானிய இந்தியாவின் மாகாணங்களில் ஒன்றாகும். இதன் தலைநகரமாக நாக்பூர் நகரம் இருந்தது. இம்மாகாணம், பிரித்தானிய இந்தியாவில் இருந்த மத்திய மாகாணம் மற்றும் பேரர் மாகாணங்களை இணைத்ததன் மூலம் 1903-ஆம் ஆண்டில் பிரித்தானிய இந்தியத் தலைமை ஆளுநர் கர்சன் பிரபுவால் புதிதாக நிறுவப்பட்டது.1941-ஆம் ஆண்டின் மக்கள் தொகை கணக்கெடுப்பின்படி, இம்மாகாணத்தின் மக்கள் தொகை 1,68,13,584 ஆக இருந்தது.  
நாக்பூர் மாகாணம் மற்றும் சௌகோர் மற்றும் நெர்புத்தா பகுதிகளைக் கொண்டு 1861-ஆம் ஆண்டில் மத்திய மாகாணம் நிறுவப்பட்டது. பிரித்தானிய இந்தியாவின் ஆட்சியாளர்களால் ஐதராபாத் நிஜாமிடமிருந்து 5 நவம்பர் 1902 அன்று குத்தகைக்கு எடுக்கப்பட்ட பேரர் பகுதிகள் மற்றும் மத்திய மாகாணத்தை இணைத்து 1903-ஆம் ஆண்டில் மத்திய மாகாணம் மற்றும் பேரர் புதிதாக நிறுவப்பட்டது.  
1947-ஆம் ஆண்டில் இந்திய விடுதலைக்குப் பின்னர் 1950-ஆம் ஆண்டில் இம்மாகாணத்தின் பகுதிகள் மற்றும் மத்திய இந்திய முகமையின் கீழிருந்த சுதேச சமஸ்தானங்களை, மும்பை மாகாணம், மத்திய பாரதம் மற்றும் விந்தியப் பிரதேசம் போன்ற மாநிலங்களுடன் இணைக்கப்பட்டது. பின்னர் 1 நவம்பர் 1956 அன்று இந்தியாவை மொழிவாரி மாநிலங்களாகப் பிரிக்கும் போது மத்திய பாரதம் மற்றும் விந்தியப் பிரதேசம் ஆகியவைகள் மத்தியப் பிரதேசம் மாநிலத்துடன் இணைக்கப்பட்டது.
# மத்திய மாகாணம் மற்றும் பேரர்

## இதனையும் காண்க

- மத்திய மாகாணம், பிரித்தானிய இந்தியா
- பேரர் மாகாணம்
- பிரித்தானிய இந்தியாவின் மாகாணங்களும், ஆட்சிப் பகுதிகளும்
- மத்திய இந்திய முகமை
- மத்திய பாரதம்
- விந்தியப் பிரதேசம்
# மெல்போர்ன் ரெனிகேட்ஸ்

**மெல்போர்ன் ரெனிகேட்ஸ்** (*Melbourne Renegades*) என்பது ஆத்திரேலியா துடுப்பாட்ட வாரியம் உருவாக்கிய பிக் பேஷ் லீக் எனப்படும் இருபது20 துடுப்பாட்டப் போட்டித் தொடரில் மெல்போர்ன் நகரைப் பிரதிநிதித்துவப்படுத்தும் தொழில்முறை அணியாகும். இவ்வணியின் தலைவர் ஜிம்மி பெரிசன் ஆவார். மார்வெல் அரங்கம் இவ்வணியின் சொந்த அரங்கம் ஆகும்.
# நாக்பூர் மாகாணம்

**நாக்பூர் மாகாணம்** (**Nagpur Province**) இந்தியாவில் பிரித்தானிய கிழக்கிந்தியக் கம்பெனி ஆட்சியின் போது நிறுவப்பட்ட மாகாணங்களில் ஒன்றாகும். இம்மாகாணம் நாக்பூர் நகரத்தை தலைமையிடமாகக் கொண்டு இயங்கியது.
# நாக்பூர் மாகாணம்

## வரலாறு

மராத்தியர்கள் ஆண்ட நாக்பூர் இராச்சியம், மூன்றாம் ஆங்கிலேய மராட்டியப் போருக்குப் பின்னர் 1818ல் பிரித்தானிய கிழக்கிந்தியக் கம்பெனியினர் விதித்த துணைப்படைத் திட்டத்தை ஏற்று, கம்பெனி ஆட்சிக்கு அடங்கிய சுதேச சமஸ்தானமாக விளங்கியது.  
நாக்பூர் இராச்சியத்தின் மன்னர் மூன்றாம் ராகோஜி காலத்திற்கு பின், நாக்பூர் இராச்சியம் வாரிசுரிமையற்று இருந்ததால், அவகாசியிலிக் கொள்கையின் படி, நாக்பூர் இராச்சியப்பகுதிகளுடன், அண்மைப் பகுதிகளை இணைத்து, 11 டிசம்பர் 1853 அன்று நாக்பூர் மாகாணம் நிறுவப்பட்டது.  
பின்னர் 1861-ஆம் ஆண்டில் நாக்பூர் மாகாணத்தை மத்திய மாகாணத்துடன் இணக்கப்பட்டது. 1903-ஆம் ஆண்டில் மத்திய மாகாணப் பகுதிகள் மத்திய மாகாணம் மற்றும் பேரர் பகுதிகளுடன் இணைக்கப்பட்டன. 1950-ஆம் ஆண்டில் மத்திய மாகாணம் மற்றும் பேரர் பகுதிகள் மும்பை மாகாணம் மற்றும் விந்தியப் பிரதேசம் ஆகிய மாநிலங்களுடன் இணக்கப்பட்டன/ நாக்பூர் மாகாணத்தில் இருந்த சிந்த்வாரா மாவட்டம், நாக்பூர் மாவட்டம், பண்டாரா மாவட்டம், சந்திரபூர் மாவட்டம், வர்தா மாவட்டம் மற்றும் பாலாகாட் மாவட்டங்கள் மகாராட்டிரா மாநிலத்தில் விதர்பா பிரதேசத்தில் உள்ளது. துர்க் மாவட்டம், ராய்ப்பூர் மாவட்டம் மற்றும் பிலாஸ்பூர் மாவட்டங்கள் சத்தீஸ்கர் மாநிலத்தில் உள்ளது
# நாக்பூர் மாகாணம்

## வரலாறு

### நாக்பூர் மாகாணத்தில் இருந்த மாவட்டங்கள்

- சிந்த்வாரா மாவட்டம்
- நாக்பூர் மாவட்டம்
- பண்டாரா மாவட்டம்
- சந்திரபூர் மாவட்டம்
- வர்தா மாவட்டம்
- பாலாகாட் மாவட்டம்
- துர்க் மாவட்டம்
- ராய்ப்பூர் மாவட்டம்
- பிலாஸ்பூர் மாவட்டம்
# நாக்பூர் மாகாணம்

## இதனையும் காண்க

- பிரித்தானிய இந்தியாவின் மாகாணங்களும், ஆட்சிப் பகுதிகளும்
# உலூயிசா மரியா இலாரா

**உலூயிசா மரியா இலாரா உலோபேழ்சு** *(Luisa María Lara López)* (பிறப்பு: 9 ஜூன் 1966) ஓர் எசுப்பானிய வானியற்பியலாளர் ஆவார். இவர் 2010 இல் இருந்து ஆந்தலூசியா வானியற்பியல் நிறுவனத்தின் சூரியக் குடும்பத் துறையிலெஉப்பானியத் தேசிய ஆராய்ச்சி மன்ற ஆராய்ச்சியாளராக இருந்துவருகிறார்.  
இவர் கோள்கள், புறவெளிக்கோள்கள், வால்வெள்ளிகள் ஆகிய வான்பொருட்களின் வளிமண்dடலங்களின் இயற்பியல், வேதியியல் ப்டிமங்களை உருவாக்கி ஆய்வு மேற்கொள்கிறார். இதற்காக சூரியக் குடும்பத்தில் உள்ள வான்பொருட்களின் தேட்டத்தில் தொலைவில் உணர்தல் நுட்பத்தையும் கள நோக்கீட்டு முறையையும் பயன்படுத்துகிறார். இவர் ஐரோப்பிய விண்வெளி முகமையின் உரோசெட்டா விண்கலத் திட்டத்தில் பங்கேற்று பெயர்பெற்றவர் ஆவார்.
# உலூயிசா மரியா இலாரா

## வாழ்க்கை

### இளமையும் கல்வியும்

இவர் இரியலில் உள்ள அல்கலாவில் பிறந்தார், இவர் வானத்தைக் கண்டு மகிழ்ந்து காதலிக்கும் பண்பைத் தன் தாயிடம் இருந்து பெற்றதாகக் கூறுகிறார். இவரது தாயார் கிரேனடாவில் அமைந்த சிற்றூரான பியூயர்ட்டோ உலோப்பில் பொது விளக்கு அமைப்பு இல்லாமையைப் பயன்படுத்தித் தான் இந்த மாபெரும் காண்திறத்துக்கு வந்தமையை விளக்குகிறார். மூன்று அகவையிலேயே வான்வெளியால் கவரப்பட்ட இவர் தன் ஏழு வயதி அறிவியலும் விண்மீன் பற்றியும் படிக்கும் தெளிவைப் பெற்றுவிட்டார். தனது வீட்டு மேல்மாடியில் இருந்து கண்ணுற்ற வெள்ளியின் கட்டங்களை தன் குறிப்பேட்டில் வரையத் தொடங்கியுள்ளார்.  
இவர் தன் பள்ளிப் படிப்பைப் பினோசு பூயெந்தேவில் முடித்துவிட்டு எசுப்பானிய மொழி இளம்பட்டப் படிப்பை இல்லோரவில் தொடர்ந்துள்ளார். பல்கலைக்கழகப் புகுமுக வகுப்பைக் கனடாவில் மேற்கொண்டுள்ளார். பிறகு இவர் இயற்பியல்சார் அறிவியல் புலங்களில் கிரேனடா பல்கலைக்கழகத்தில் 1989 இல் இளவல் பட்டத்தைப் பெற்றார். இவர் 1993 இல் தன் முனைவ ப்ட்ட்த்தை முடித்துள்ளார்.
# உலூயிசா மரியா இலாரா

## வாழ்க்கைப்பணி

இவர் 2010 இல் இருந்து அந்தாலூசியா வானியற்பியல் நிறுவனத்தில் சூரியக் குடும்பத் துறையில் அறிவியல் ஆராய்ச்சியாளராக இருந்து வருகிறார். இவர் மியூதோனில் உள்ள பாரிசு நோக்கீட்டகம், பிளாங்கு சூரியக் குடும்ப ஆராய்ச்சி நிறுவனம், ஐரோப்பிய விண்வெளி மையம், டோக்கியோவில் உள்ள யப்பான் தேசிய வானியல் நோக்கீட்டகம் போன்ற பல பன்னாட்டு நிறுவனங்களில் பணிபுரிந்துள்ளார்.  
இவர் 2016 இல் அறிவியல், தொழில்நுட்ப ஆய்வாளராக பல்வேறு விண்வெளி ஆய்வு திட்டங்களில் பங்கேற்றுள்ளார். அவற்ரில், 67பி/சூர்யுமோவ்-கெராசிமென்கோ வால்வெள்ளிக்கு ஏவிய ஐரோப்பிய விண்வெளி முகமையின் *உரோசெட்டா(விண்கலம்)* , புதன் கோளின் தேட்டம் சார்ந்த, ஐரோப்பிய விண்வெளி முகமையும் ஜாக்சா எனும் யப்பானிய விண்வெளி ஆராய்ச்சி முகமையும் இணைந்து பணியாற்றிய *பெப்பிகொலம்போ* திட்டம், வியாழ்னையும் அதன் நிலாக்களான கலீலிய நிலாக்களை ஆய ஏவிய வியாழன் பனிக்கட்டி நிலா தேட்டக்கலம் ஆகியன அடங்கும். இதேபோல, காரிக்கோளுக்கான நாசா-ஈசா விண்வெளித் திட்டங்களின் அறிவியல், தொழில்நுட்ப வரையறைக் குழுக்களிலும்புவிக்கு சிறுகோள் பொருளைக் கொணரும் ஈசா திட்டமொன்றிலும் பஙுபற்றியுள்ளார்.  
இவர் ஆய்விதழ்களில் நூற்றுக்கும் மேற்பட்ட கட்டுரைகளையும் பன்னாட்டுக் கருத்தரங்குகளில் 250 மேற்பட்ட உரைகளையும் வெளியிட்டுள்ளார்.
# வெள்ளி(III) புளோரைடு

**வெள்ளி(III) புளோரைடு** (*Silver(III) fluoride*) என்பது AgF<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிலைப்புத்தன்மையற்ற இச்சேர்மம் பிரகாசமான சிவப்பு நிறத்தில் எதிர்காந்தப்பண்பு கொண்டதாகவும், வழக்கத்திற்கு மாறாக வெள்ளி +3 என்ற ஆக்சிசனேற்ற நிலையிலும் காணப்படுகிறது. வெள்ளி(III) புளோரைடின் படிகக் கட்டமைப்பு தங்கம்(III) புளோரைடின் கட்டமைப்பை ஒத்தகட்டமைப்பாகும். இது புளோரோ பாலங்களால் சங்கிலிகளாக இணைக்கப்பட்ட செவ்வக AgF<sub>4</sub> அலகுகளைக் கொண்ட ஒரு பலபடியாகும்.
# வெள்ளி(III) புளோரைடு

## தயாரிப்பு

டெட்ராபுளோரோ அர்ஜெண்டேட்டு (III) அயனிகள் உள்ள கரைசலை நீரற்ற ஐதரசன் புளோரைடு மற்றும் போரான் முப்புளோரைடு ஆகியவற்றைச் சேர்த்து சூடுபடுத்தி AgF<sub>3</sub> தயாரிக்கப்படுகிறது. விகிதவியல் அளவுகளில் பொட்டாசியம், வெள்ளி நைட்ரேட்டுகளை புளோரின் வாயு நிரப்பப்பட்ட மூடிய அழுத்தக் கொள்கலனில் 400 பாகை செல்சியசு வெப்பநிலையில் இரண்டு முறை 24 மணி நேரத்திற்கு சூடுபடுத்தி பொட்டாசியம் டெட்ராபுளோரோ அர்ஜெண்டேட்டு தயாரிக்கப்படுகிறது. நீரற்ற ஐதரசன் புளோரைடில் கரைக்கப்பட்டால் இது அறைவெப்பநிலையில் தன்னிச்சையாக சிதைவடைந்து ஒரே இரவில் Ag<sub>3</sub>F<sub>8</sub> உருவாகும். கோட்பாடுகளில் விவரிக்கப்பட்டுள்ள உயர்-இணைதிற வெள்ளி சேர்மங்கள் அவற்றின் பல்வேறு வண்ணங்களுக்கு குறிப்பிடத்தக்கவையாக உள்ளன: KAgF<sub>4</sub> பிரகாசமான ஆரஞ்சு, AgF<sub>3</sub> பிரகாசமான சிவப்பு, AgFAsF<sub>6</sub> ஆழ்ந்த நீலம், Ag<sub>3</sub>F<sub>8</sub> ஆழ்ந்த செம்பழுப்பு, Pd(AgF<sub>4</sub>)<sub>2</sub> எலுமிச்சம் பச்சை.  
தொடக்ககால வெள்ளி(III) புளோரைடு தயாரிப்புகள் மிகவும் தீவிர வினைகள் கொண்டவையாகும். கிரிப்டான் இருபுளோரைடை புளோரினேற்றும் முகவராகப் பயன்படுத்துவதுடன் அம்முறைகள் சம்பந்தப்பட்டிருந்தன. கலப்பு இணைதிற Ag<sub>3</sub>F<sub>8</sub> உற்பத்திக்கும் அவை வழிவகுத்தன. இதில் வெள்ளி(II) டெட்ராபுளோரோ அர்ஜெண்டேட்டு(III);Ag<sub>2</sub>F<sub>5</sub> போன்றவை கலந்திருப்பதாக கருதப்பட்டது. AgF<sub>3</sub> உடன் AgFAsF<sub>6</sub> சேர்த்து வினைப்படுத்தி (AgF)<sup>+</sup>AgF4<sup>−</sup> உருவாக்கப்பட்டது.
# இரிச்சர்டு எல்லிசு கார்சன்

**இரிச்சர்டு எல்லிசு கார்சன்** (*Richard Ellis Carson*) என்பவர் ஓர் அமெரிக்க ஆராய்ச்சியாளர் ஆவார். உயிர்மருத்துவப் பொறியாளரான இவர் தற்பொழுது யேல் பல்கலைக்கழகத்தில் கதிரியக்கம் மற்றும் உயிர்மருத்துவ உருவரைவு பேராசிரியராக உள்ளார். வளர்ப்பு விலங்கு மையத்தின் இயக்குநர், உயிர்மருத்துவப் பொறியியல் பட்டப் படிப்பு கல்லூரியின் இயக்குநர் என பல பொறுப்புகளை வகிக்கிறார். இரிச்சர்டின் ஆராய்ச்சி பாசிட்ரான் உமிழ்வு வரைவியுடன் மனிதர்கள் மற்றும் விலங்குகளை ஆய்வு செய்ய கணித நுட்பங்களைப் பயன்படுத்துவதை மையமாகக் கொண்டுள்ளது.  
இரிச்சர்டு கார்சன் 1977 ஆம் ஆன்டு பிரவுன் பல்கலைக்கழகத்தில் பயன்பாட்டு கணித-உயிரியலில் அறிவியல் பாடத்தில் இளநிலை பட்டம் பெற்றார். 1983 ஆம் ஆண்டு லாசு ஏஞ்சல்சில் உள்ள கலிபோர்னியா பல்கலைக்கழகத்தில் தனது முனைவர் பணியை முடித்தார். கார்சன் 2019 ஆம் ஆண்டு முதல் மின்சார மற்றும் இலத்திரனியல் பொறியியலாளர்கள் நிறுவனத்தின் சக உறுப்பினராகவும் இருந்து வருகிறார்.
# தேசிய நெடுஞ்சாலை 112 (இந்தியா)

**தேசிய நெடுஞ்சாலை 112** (*National Highway 112 -India*) என்பது இந்தியாவின் மேற்கு வங்க மாநிலத்தில் உள்ள ஒரு நெடுஞ்சாலை ஆகும். இது பராசத்திலிருந்து வங்காளதேசத்தின் எல்லையான பெட்ராபோல் வரை செல்கிறது.  
இந்த நெடுஞ்சாலை (தெ. நெ. 112) முன்பு தெ. நெ. 35 எனக் குறிக்கப்பட்டது.  
கொல்கத்தா மற்றும் வங்காளதேசத்தை இணைக்கும் மிக முக்கியமான இணைப்புகளில் இதுவும் ஒன்றாகும். இது வடக்கு கொல்கத்தாவில் உள்ள சியம்பஜாரில் இருந்து வங்காளதேசத்தில் உள்ள ஜெசோர் வரை செல்லும் வரலாற்றுச் சிறப்புமிக்க ஜெஸ்ஸூர் சாலையின் ஒரு பகுதியாகும்.  
தே. நெ. 112 தேசிய நெடுஞ்சாலை 12<nowiki/>லிருந்து பராசத் டக்பங்லோ மோர்ஹில் இருந்து தொடங்கி வடக்கு 24 பர்கானா மாவட்டத்தைக் கடந்து பங்கானுக்கு அருகிலுள்ள பெட்ராபோலில் முடிவடைகிறது. இதன் கிழக்கு நோக்கிய தொடர்ச்சி, N706 வங்காளதேசத்தில் உள்ள ஜெஸ்சூட் மாவட்டம் வரை நீண்டுள்ளது.
# தேசிய நெடுஞ்சாலை 112 (இந்தியா)

## தே. நெ. 112-ல் உள்ள நகரங்கள்

- பராசத்
- துத்தாபுகூர்
- பமாங்காச்சி
- குமா
- அசோக்நகர்
- ஹப்ரா
- கைகாடா
- தாக்கூர்நகர் (ஜெஸ்சூர் சாலையிலிருந்து கிழக்குப் பகுதி)
- சோனாட்டிகிரி
- சந்த்பரா
- பங்கான்
- பெட்ராபோல்
# தேசிய நெடுஞ்சாலை 112 (இந்தியா)

## சந்திப்புகள்

: பாரசத் அருகே முனையம்
:
: இந்தியா வங்காளதேசம் அருகே எல்லையில் முனையம் பெட்ரோபோல்
# தேசிய நெடுஞ்சாலை 112 (இந்தியா)

## ஆசிய நெடுஞ்சாலை வலையமைப்பு

ஜப்பானின் தோக்கியோவில் தொடங்கி துருக்கியின் இசுதான்புல்லில் முடிவடையும் ஆசிய நெடுஞ்சாலை 1<nowiki/>இன் திட்டமிடப்பட்ட நெடுஞ்சாலை வலையமைப்பின் ஒரு பகுதியாகவும் இந்த நெடுஞ்சாலை உள்ளது.
# தேசிய நெடுஞ்சாலை 112 (இந்தியா)

## மேலும் பார்க்கவும்

- தேசிய நெடுஞ்சாலை மேம்பாட்டுத் திட்டம்
# தேசிய நெடுஞ்சாலை 15 (இந்தியா)

**தேசிய நெடுஞ்சாலை 15** (*National Highway 15 -India*) என்பது இந்தியாவில் உள்ள ஒரு தேசிய நெடுஞ்சாலை ஆகும். இந்த நெடுஞ்சாலை அசாமில் உள்ள பைஹாட்டாவில் தொடங்கி அருணாச்சலப் பிரதேசத்தில் வக்ரோவில் முடிவடைகிறது. மங்கல்தாய், தெகியாஜூலி, தேஜ்பூர், பந்தேர்தேவா, வடக்கு லக்கிம்பூர், குலஜன், திப்ருகார், தின்சுகியா, உரூபை மற்றும் மகாதேவ்பூர் வழியாகச் செல்கிறது.
# யசோவர்மன் (சந்தேல வம்சம்)

உள்ள இலக்குமணன் கோயில்]]  
**யசோவர்மன்** (*Yashovarman*; ஆட்சி 925–950 பொ.ச.) மேலும் **இலக்சவர்மன்** என்றும் அழைக்கப்படும் இவர், இந்தியாவின் மத்தியப் பகுதியை ஆண்ட சந்தேல வம்சத்தின் அரசனாவார். செகசபுக்தி பிராந்தியத்தின் (இன்றைய மத்தியப் பிரதேசம் மற்றும் உத்தரப் பிரதேசத்தில் உள்ள புந்தேல்கண்ட்) ஆட்சியாளராக இருந்தார். கூர்ஜர-பிரதிகாரர்களின் மேலாதிக்கத்தை இவர் முறையாக ஒப்புக்கொண்ட போதிலும், அவர் நடைமுறையில் சந்தேலர்களை ஒரு இறையாண்மை சக்தியாக நிறுவினார். கலஞ்சராவைக் (நவீன கலிஞ்சர் ) கைப்பற்றியது இவரது முக்கிய இராணுவ சாதனைகும். கஜுராஹோவில் உள்ள லட்சுமண கோவிலை கட்டியெழுப்பியதற்காகவும் இவர் குறிப்பிடத்தக்கவர்.  
கன்னியாகுப்ஜத்தின் (கன்னோசி) கூர்ஜரா-பிரதிகாரர்களின் நிலப்பிரபுவாக இருந்த சந்தேலா ஆட்சியாளரான ஹர்ஷனுக்கு யசோவர்மன் பிறந்தார். இவரது தாயார் கஞ்சுகா, சகமான குடும்பத்திலிருந்து வந்தவர். யசோவர்மன் பதவியேற்ற நேரத்தில், பிரதிகாரர்கள் தங்கள் நிலப்பிரபுத்துவத்தை அதிக அளவில் நம்பியிருந்தனர். பிரதிகாரர்களின் முக்கிய எதிரியாக இருந்த இராஷ்டிரகூடர்கள் வம்ச சண்டைகளில் மும்முரமாக இருந்தனர். இது சந்தேலர்களுக்கு தங்கள் சொந்த சக்தியை அதிகரிக்க வாய்ப்பளித்தது. யசோவர்மன் பிரதிகாரர்களுடனான விசுவாசத்தை முறையாகக் கைவிடவில்லை. ஆனால் அவர் நடைமுறையில் சுதந்திரமாக இருந்தனர்.
# யசோவர்மன் (சந்தேல வம்சம்)

## சொந்த வாழ்க்கை

யசோவர்மனின் ஆட்சியானது புகழ்பெற்ற சந்தேலர்களின் காலத்தின் கலை மற்றும் கட்டிடக்கலையின் தொடக்கத்தைக் குறித்தது. இவர் தனது தேவபாலனிடமிருந்து வைகுண்ட விஷ்ணுவின் மதிப்புமிக்க சிலையை வாங்கினார். மேலும் கஜுராஹோவில் உள்ள இலக்குமணன் கோயிலில் அந்த சிலையை நிறுவினார். கஜுராஹோவில் உள்ள இந்துக் கோயில் கட்டிடக்கலைக்கு இதுவே ஆரம்பகால உதாரணம். கஜுராஹோவில் உள்ள ஏரிகளில் ஒன்றின் மூலம் அடையாளம் காணக்கூடிய ஒருஏரியை இவர் கட்டியதாகவும் கூறப்படுகிறது.
# தியோல் சிலெங் இனப்படுகொலை அருங்காட்சியகம்

**தியோல் சிலெங் இனப்படுகொலை அருங்காட்சியகம்** (*Tuol Sleng Genocide Museum*) அல்லது வெறுமனே **தியோல் சிலெங்** என்பது கம்போடிய இனப்படுகொலையை விவரிக்கும் ஒரு அருங்காட்சியகமாகும். நோம் பென்னில் அமைந்துள்ள இந்த தளம் பாதுகாப்பு சிறை 21 -ஆகப் பயன்படுத்தப்பட்ட ஒரு முன்னாள் மேல்நிலைப் பள்ளியாகும். முன்னர் தியோல் சிலெங் பிரே உயர்நிலைப் பள்ளியாக இருந்தது. 1975 முதல் 1979இல் அதன் வீழ்ச்சி வரை கெமர் ரூச் ஆட்சியால். 1976 முதல் 1979 வரை, 20,000 பேர் தியோல் சிலெங் சிறையில் அடைக்கப்பட்டனர். மேலும் கெமர் ரூச் நிறுவிய 150 முதல் 196 வரையிலான சித்திரவதை மற்றும் மரணதண்டனை மையங்களில் இதுவும் ஒன்றாகும். 26 சூலை 2010 அன்று, கம்போடியா நீதிமன்றம், மனிதகுலத்திற்கு எதிரான குற்றங்கள் செய்தத்ற்காகவும் 1949 ஜெனிவா ஒப்பந்தங்களின் கடுமையான மீறல்களுக்காகவும் சிறைத் தலைவர் காயிங் கெக் இயேவ் என்பவருக்கு தண்டனை விதித்தது. அவர் ஆயுள் தண்டனை அனுபவித்து வரும் போது 2 செப்டம்பர் 2020 அன்று இறந்தார்.
# தூலியம்(III) ஐதராக்சைடு

**தூலியம்(III) ஐதராக்சைடு** (*Thulium(III) hydroxide*) Tm(OH)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
# தூலியம்(III) ஐதராக்சைடு

## வேதிப் பண்புகள்

தூலியம்(III) ஐதராக்சைடு அமிலங்களுடன் வினைபுரிந்து தூலியம் உப்புகளைக் கொடுக்கிறது.
: Tm(OH)<sub>3</sub> + 3 H<sup>+</sup> → Tm<sup>3+</sup> + 3 H<sub>2</sub>O  
தூலியம்(III) ஐதராக்சைடு உயர் வெப்பநிலைகளில் சிதைவடைந்து TmO(OH) சேர்மமாக மாற்றமடைகிறது. தொடர்ந்து வெப்பப் படுத்தினால் அது மேலும் சிதைவடைந்து Tm<sub>2</sub>O<sub>3</sub> சேர்மமாகிறது.
# தேசிய நெடுஞ்சாலை 13

**தேசிய நெடுஞ்சாலை 13** (*National Highway 13 -India*), என்பது இந்தியாவில் அருணாச்சலப் பிரதேசத்தின் மிக நீளமான அருணாச்சல நெடுஞ்சாலை வலையமப்பின் ஒரு பகுதி ஆகும். இது 1,559 கி.மீ. நீளமான இருவழிப்பாதையாகும். இது வடமேற்கில் தவாங் நகரிலிருந்து தென்கிழக்கில் வக்ரோ வரை செல்கிறது. முழு பாதையும் 2018-ல் 6.2 கி. மீ. நீளமுள்ள திபாங் ஆற்றின் குறுக்கே திபாங் நதிப் பாலம் கட்டி முடிக்கப்பட்டதும் செயலுக்கு வந்தது. சனவரி/பிப்ரவரி 2022க்குள் இலக்கை நிறைவு செய்யும் குறுகிய மாற்றுப் பாதையான சேலா சுரங்கம், அனைத்து வானிலை இணைப்பையும் வழங்கும். நெடுஞ்சாலைகள் மறுபெயரிடப்படுவதற்கு முன்பு, இது தே. நெ. 229 மற்றும் தே. நெ. 52 என அறியப்பட்டது. இந்த மூலோபாய முக்கியத்துவம் வாய்ந்த நெடுஞ்சாலை, இந்தியாவின் கிழக்குப் பகுதியின் உண்மையான கட்டுப்பாட்டுக் கோட்டிற்கு எதிரே உள்ள சீனாவின் மேற்கு தியேட்டர் கட்டளையின் அச்சுறுத்தலை எதிர்த்துப் போராடுவதில் இந்திய இராணுவத்தின் திறன்களை மேம்படுத்துகிறது.
# தேசிய நெடுஞ்சாலை 13

## பாதை

தே. நெ. தவாங், பொம்டிலா, நெச்சிபு, செப்பா, சாகலி, ஜிரோ, டபோரிஜோ, அலோங், பாசிகாட், தேசு ஆகிய நகரங்களை இணைக்கிறது. அருணாச்சல பிரதேச மாநிலத்தில் வக்ரோ அருகே தே. நெ. 15 சந்திப்பில் முடிவடைகிறது.
# தேசிய நெடுஞ்சாலை 13

## சந்திப்புகள்

: ஜோரம் அருகில்
: ஹோஜ் அருகில்
: பாசிகாட் அருகில்
: பாசிகாட் அருகில்
: மேகா அருகில்
: மேகா அருகில்
: ஹாவாகேம் அருகில்
: முனையம், வாக்ரோ அருகில்
# தேசிய நெடுஞ்சாலை 13

## மேலும் பார்க்கவும்

- தேசிய நெடுஞ்சாலை வளர்ச்தி திட்டம்
# இரண்டாம் யசோவர்மன் (சந்தேல வம்சம்)

**இரண்டாம் யசோவர்மன்** (*Yashovarman* II ; ஆட்சி 1164-1165 பொ.ச.) என்பவர் இந்தியாவின் மத்தியப் பகுதியை ஆண்ட சந்தேல வம்சத்தின் அரசனாவார். செகசபுக்தி பிராந்தியத்தின் (இன்றைய மத்தியப் பிரதேசம் மற்றும் உத்தரப் பிரதேசத்தில் உள்ள புந்தேல்கண்ட் ஆட்சியாளராக இருந்தார். முந்தைய யசோவர்மனிலிருந்து இவரை வேறுபடுத்துவதற்காக இரண்டாம் யசோவர்மன் என்று அழைக்கப்பட்டார்.  
யசோவர்மன் சந்தேல மன்னன் மதனவர்மனின் மகனாவார். இவரது சொந்த மகன் பரமார்த்தி தேவனின் பட்டேசுவரக் கல்வெட்டில் இவரைப் பற்றிக் குறிப்பிடப்பட்டுள்ளது. ஆனால் மற்ற சந்தேலக் கல்வெட்டுகள் சந்தேல மன்னர்களின் பட்டியலில் இவரது பெயரைக் குறிப்பிடவில்லை. வரலாற்றாசிரியர் எஸ். கே. மித்ராவின் கூற்றுப்படி, பட்டேசுவரக் கல்வெட்டு, யசோவர்மன் மிகக் குறுகிய காலம் சந்தேலர்களின் சிம்மாசனத்தில் ஏறியதைத் தெளிவாகக் குறிக்கிறது. இது யசோவர்மனை "மக்களுக்கு மகிழ்ச்சியை ஏற்படுத்தும் சிறந்த ஆட்சியாளர்களின் ஆபரணம்" என்று விவரிக்கிறது. மித்ரா இவரது குறுகிய ஆட்சிக்காலத்தில் குறிப்பிடத்தக்க சாதனை எதையும் காணாததால் மற்ற கல்வெட்டுகள் இவரது பெயரைத் தவிர்த்துவிட்டதாகக் கருதுகிறார்.  
மறுபுறம், வரலாற்றாசிரியர் ஆர். கே. தீட்சித், "சிறந்த ஆட்சியாளர்களின் ஆபரணம்" என்ற அடைமொழி வெறும் சொல்லாட்சி என்று நம்புகிறார். யசோவர்மனின் தந்தை மதனவர்மனின் (பொ.ச. 1063) கடைசியாக அறியப்பட்ட தேதிக்கும், அவரது மகன் பரமார்த்தி தேவனின் (பொ.ச. 1066) அறியப்பட்ட முந்தைய தேதிக்கும் இடையே எந்த வித்தியாசமும் இல்லை. பட்டேசுவரக் கல்வெட்டைத் தவிர மற்ற கல்வெட்டுகள், பரமார்த்தியால் வெளியிடப்பட்டவை உட்பட, பரமார்த்தி தேவன் மதன்வர்மனுக்குப் பிறகு வந்ததாகக் கூறுகின்றன. தந்தை மதன்வர்மன் உயிருடன் இருக்கும்போதே யசோவர்மன் இறந்திருக்கலாம்.  
இடைக்கால புராண உரையான *பரமலா ராசோவின்* படி, பரமார்த்தி தனது 5 வயதில் சந்தேல சிம்மாசனத்தில் ஏறினார். இது யசோவர்மன் அகால மரணமடைந்ததாகவும் கூறுகிறது.
# ஐயோனியன் கிளர்ச்சி

**ஐயோனியன் கிளர்ச்சி** (*Ionian Revolt*) என்பது பாரசீகப் பேரரசின் ஆட்சிக்கு கீழ் சின்ன ஆசியாவில் இருந்த கிரேக்கப் பகுதிகளான அயோலிஸ், டோரிஸ், சைப்பிரசு, காரியாவில் போன்ற பல பகுதிகளில் உருவான இராணுவக் கிளர்ச்சிகளாகும். இது கிமு 499 முதல் கிமு 493 வரை நீடித்தது. கிளர்ச்சியின் மையமாக ஆசியா மைனரின் கிரேக்க நகர அரசுகளை ஆள பாரசீகர்களால் நியமிக்கப்பட்ட சர்வாதிகரிகளில், அதிருப்தியாளர்களான மிலீட்டசின் இரண்டு சர்வாதிகாரிகளான ஹிஸ்டியாயஸ் மற்றும் அரிசுடோகோரசு ஆகியோர் இருந்தனர். இதற்கு முன்னதாக கிமு 540 இல் ஐயோனியா நகரங்கள் பாரசீகர்களால் கைப்பற்றப்பட்டன. அதன்பின்னர் அவர்களுக்கு அடங்கிய பூர்வீக கிரேக்கர்களை ஆட்சியாளர்களாக நியமித்து தங்களுக்கு கீழ் அப்பகுதிகளை ஆள அனுமதித்தது. இவ்வாறு சுமார் அரை நூற்றாண்டாக பாரசீக ஆதிக்கத்தில் அனதோலியாவின் கிரக்க அரசுகள் இருந்தன. அதன்பிறகு அவை பாரசீகத்தின் ஆதிக்கத்தில் இருந்து விடுதலை பெற்று முன்புபோல தன்னாட்சி நடத்த விரும்பின.  
இதற்குக் கிரேக்கத்தில் உள்ள எசுபார்த்தா, ஏதென்சு போன்ற முதன்மையான நகர அரசுகளின் உதவியை எதிர்பார்த்தன. இதன்பொருட்டு மிலீட்டசின் ஆட்சியாளரான அரிசுடோகோரசு எசுபார்த்தவுக்கு சென்று அதன் உதவியைக் கோரினார். ஆனால் எதிர்பார்த்த உதவி கிடைக்கவில்லை. அதன்பிறகு ஏதென்சை நாடி வந்தார். ஏதென்சு 20 கப்பல்களை அனுப்பி உதவியது. எரீத்திரியா நகர அரசு ஐந்து கப்பல்களை அனுப்பி உதவியது.  
மிலீட்டசு நகர அரசின் தலைமையில் சின்ன ஆசியாவின் கிரேக்கர்கள் புரட்சிக்கு புறப்பட்டனர். என்றாலும் அவர்களுக்குள் புகைச்சல் இருந்ததால், புரட்சியை திறம்பட நடத்தி வெற்றிபெறத் தெரியவில்லை. புகைச்சலும், துரோகங்களும் சூழ்ந்த நிலையில் கி.மு. 494 இல் கிரேக்க கடற்படைகள் பாரசீகர்களின் கடற் படைகளை ஏஜியன் கடலின் ஒரு பகுதியில் சந்தித்தன. லேட் சமர் எனப்படும் இச்சமரின் முடிவில் பாரசீகர்கள் வெற்றியை ஈட்டினர். பாரசீகர்கள் தங்கள் வெற்றிக்குப் பிறகு புரட்சிக்கு தலைமை வகித்த மிலீட்டசு நகரை அழித்தனர். இதன் பிறகு சின்ன ஆசியா மீண்டும் பாரசீகர்களின் ஆதிக்கத்தின் கீழ் வந்தது.  
அயோனியன் கிளர்ச்சியானது கிரேக்கத்திற்கும் பாரசீக பேரரசுக்கும் இடையிலான முதல் பெரிய மோதலை உருவாக்கியது. மேலும் இது கிரேக்க பாரசீகப் போர்களின் முதல் கட்டத்தைக் குறிக்கிறது. சின்ன ஆசியா மீண்டும் பாரசீக ஆட்சிக்குள் கொண்டு வரப்பட்டாலும், ஏதென்சு மற்றும் எரீத்திரியா ஆகிய நகர நாடுகள் இந்த கிளர்ச்சிக்கு ஆதரவளித்ததற்காக அவற்றை தண்டிப்பதற்கு டேரியஸ் சபதம் செய்தார். மேலும், எரோடோடசின் கூற்றுப்படி, கிரேக்கத்தின் எண்ணற்ற நகர அரசுகள் தனது பேரரசின் நிலைத்தன்மைக்கு தொடர்ந்து அச்சுறுத்தலாக இருப்பதைக் கண்ட டேரியஸ் முழு கிரேக்கத்தையும் கைப்பற்ற முடிவு செய்தார். கிமு 492 இல், கிரேக்க-பாரசீகப் போர்களின் அடுத்த கட்டமான கிரேக்கத்தின் மீதான பாரசீகத்தின் முதல் படையெடுப்பு, அயோனியன் கிளர்ச்சியின் நேரடி விளைவாகத் தொடங்கியது.
# பரமார்த்தி (சந்தேல வம்சம்)

**பரமார்த்தி** (*Paramardi*) (பொ.ச. 1165-1203 ) என்பவர் 11ஆம் நூற்றாண்டின் பிற்பகுதியிலிருந்து 12ஆம் நூற்றாண்டின் நடுப்பகுதி வரை இந்தியாவின் மத்தியப் பகுதியை ஆண்ட சந்தேல வம்சத்தின் அரசனாவார். செகசபுக்தி பிராந்தியத்தின் (இன்றைய மத்தியப் பிரதேசம் மற்றும் உத்தரப் பிரதேசத்தில் உள்ள புந்தேல்கண்ட்) ஆட்சியாளராக இருந்தார். பொ.ச.1182-1183இல், பிருத்திவிராச் சௌகான் சந்தேலர்களின் தலைநகரான மகோபாவைத் தாக்கி இவரைத் தோற்கடித்தார். பரமார்த்தி அடுத்த சில ஆண்டுகளில் சந்தேல அதிகாரத்தை மீட்டெடுத்தார். ஆனால் பொ.ச.1202-1203இல் கோரி ஆட்சியாளர் குத்புத்தீன் ஐபக்கால் தோற்கடிக்கப்பட்டார்.
# பரமார்த்தி (சந்தேல வம்சம்)

## ஆரம்ப கால வாழ்க்கை

பரமார்த்தியின் பட்டேசுவரக் கல்வெட்டு, இவர் தனது தந்தை யசோவர்மனுக்குப் பின் ஆட்சிக்கு வந்ததாகக் கூறுகிறது. இருப்பினும், மற்ற சந்தேல கல்வெட்டுகள் (இவரது சொந்த கல்வெட்டுகள் உட்பட) இவர் தனது தாத்தா மதனவர்மனுக்குப் பிறகு ஆட்சிக்கு வந்ததாகக் கூறுகிறது. மதனவர்மன் உயிருடன் இருக்கும்போதே இறந்துவிட்டதால், யசோவர்மன் மிகக் குறுகிய காலத்திற்கு ஆட்சி செய்திருக்கலாம் அல்லது ஆட்சி செய்யவில்லை.  
நாட்டுப்புற புராணமான *பார்மல் ராசோவின்* கூற்றுப்படி, பரமார்த்தி 5 வயதில் அரியணை ஏறியதாகத் தெரிகிறது. ஒரு அஜய்கர் கல்வெட்டு இந்தக் கூற்றை உறுதிப்படுத்துவதாகத் தோன்றுகிறது: பரமார்த்தி சிறுவயதில் தலைவராக இருந்ததாகக் கூறுகிறது.  
இவர், கல்வெட்டுகளில் பரமார்த்திதேவன் என்று குறிப்பிடப்பட்டுள்ளார். அல்ஹா-காண்ட் போன்ற இடைக்கால பார்டிக் புராணக்கதைகள் இவரை பரமளா அல்லது பரிமளா என்று அழைக்கின்றன. நவீன வடமொழிகளில், இவர் பரமார்திதேவ், பார்மர், பரமள தேவ் அல்லது பரிமள சந்தேலன் என்றும் அழைக்கப்படுகிறார். இவரால் வெளியிடப்பட்ட ஒரு தங்க நாணயம், அமர்ந்திருக்கும் தேவியின் உருவத்துடன், இவரது பெயரை சிறீமத் பரமார்த்தி என்று வழங்குகிறது.
# பரமார்த்தி (சந்தேல வம்சம்)

## ஆட்சி

<mapframe text="பரமார்த்தியின் கல்வெட்டுகள் கிடைத்துள்ள இடங்கள்" zoom="5" longitude="79.63" latitude="25.47">
{
"type": "FeatureCollection",
"features": [
{
"type": "Feature",
"properties": { "marker-symbol": "monument", "title": "அஜய்கர் (or Ajaygadh)" },
"geometry": { "type": "Point", "coordinates": [80.26977, 24.88974] }
},
{
"type": "Feature",
"properties": { "marker-symbol": "monument", "title": "Bateshvar (Baghari)" },
"geometry": { "type": "Point", "coordinates": [78.54203, 26.93506] }
},
{
"type": "Feature",
"properties": { "marker-symbol": "monument", "title": "Charkhārī" },
"geometry": { "type": "Point", "coordinates": [79.75010, 25.40188] }
},
{
"type": "Feature",
"properties": { "marker-symbol": "monument", "title": "Ichhawar, Banda district (Ichchhāvar)" },
"geometry": { "type": "Point", "coordinates": [80.49383, 25.87669] }
},
{
"type": "Feature",
"properties": { "marker-symbol": "monument", "title": "கலிஞ்சர் கோட்டை (Kālañjara)" },
"geometry": { "type": "Point", "coordinates": [80.33032, 25.48933] }
},
{
"type": "Feature",
"properties": { "marker-symbol": "monument", "title": "Mahoba" },
"geometry": { "type": "Point", "coordinates": [79.87242, 25.29210] }
},
{
"type": "Feature",
"properties": { "marker-symbol": "monument", "title": "Semra Sanodha (or Semra)" },
"geometry": { "type": "Point", "coordinates": [78.99104, 24.31841] }
},
{
"type": "Feature",
"properties": { "marker-symbol": "monument", "title": "Pachar (or Pachhār)" },
"geometry": { "type": "Point", "coordinates": [78.75612, 25.58556] }
}
]
}
</mapframe>
சந்தேல ஆட்சியாளர்களின் சக்திவாய்ந்த கடைசி ஆட்சியாளராக இருந்தார். *பரமலா ராசோ* ( *பர்மல் ராசோ* அல்லது *மஹோபா காண்ட்* ), *பிருத்விராஜ் ராசோ* மற்றும் *அல்ஹா-காண்ட்* ( *அல்ஹா ராசோ* அல்லது அல்ஹாவின் பாடல்கள்) போன்ற பல நாட்டுப்புற நூல்களில் குறிப்பிடப்பட்டுள்ளார். இந்த நூல்கள் வரலாற்று நிகழ்வுகளை அடிப்படையாகக் கொண்டவை என்றாலும், அவற்றின் பெரும்பாலான உள்ளடக்கம் பிருத்விராஜ் சௌஹானையோ அல்லது பரமார்தியையோ புகழ்வதற்காக புனையப்பட்டது. எனவே, இந்த நூல்கள் சந்தேகத்திற்குரிய வரலாற்றுத்தன்மை கொண்டவை. எனவே, பரமார்த்தியின் ஆட்சியின் பெரும்பகுதி தெளிவற்ற நிலையில் உள்ளது.
# தேசிய நெடுஞ்சாலை 336 (இந்தியா)

**தேசிய நெடுஞ்சாலை 336** (*National Highway 336-India*) என்பது இந்தியாவின் தமிழ்நாடு மாநிலத்தில் உள்ள தேசிய நெடுஞ்சாலை ஆகும். இது 52 கி. மீ. தூரம் செல்லும் தேசிய நெடுஞ்சாலை ஆகும். இச்சாலை முற்றிலும் தமிழ்நாட்டில் மட்டுமே செல்கிறது. இது பழைய தேசிய நெடுஞ்சாலை 210ன் ஒரு பகுதியாகும். புதுக்கோட்டையின் புறநகர்ப் பகுதியில் உள்ள சந்திப்பில் உள்ள தே. நெ. 36<nowiki/>லிருந்து திருச்சி வரை சாலை செல்கிறது. இச்சாலையில் கீரனூர் முக்கிய நகரமாக உள்ளது. பாரதிதாசன் பல்கலைக்கழகம், அண்ணா பல்கலைக்கழகம் திருச்சி, இந்திய மேலாண்மை கழகம் திருச்சிராப்பள்ளி மற்றும் திருச்சிராப்பள்ளி பன்னாட்டு வானூர்தி நிலையம் போன்ற பல முக்கிய இடங்கள் இந்த வழித்தடத்தில் உள்ளன.
# தேசிய நெடுஞ்சாலை 83 (இந்தியா)

**தேசிய நெடுஞ்சாலை 83** (*National Highway 83 (India)*) என்பது இந்தியாவின் முதன்மையான தேசிய நெடுஞ்சாலை ஆகும். தே. நெ. 83 கிழக்கு-மேற்கு திசையில், முழுக்க முழுக்க இந்தியாவின் தமிழ்நாடு மாநிலத்தில் அமைந்துள்ளது. பொள்ளாச்சி முதல் திண்டுக்கல் வரையிலான நான்கு வழிச்சாலைக்கு 2018-ல் ஒப்புதல் அளிக்கப்பட்டது.  
முன்பு இந்த தேசிய நெடுஞ்சாலை 209 என்று பெயரிடப்பட்டிருந்தது.
# தேசிய நெடுஞ்சாலை 83 (இந்தியா)

## வழித்தடம்

தே. நெ. 83 கோயம்புத்தூர், பொள்ளாச்சி, உடுமலைப்பேட்டை, பழனி, ஒட்டன்சத்திரம், திண்டுக்கல், திருச்சிராப்பள்ளி, தஞ்சாவூர், நீடாமங்கலம், திருவாரூர் மற்றும் தமிழ்நாடு மாநிலத்தில் நாகப்பட்டினத்தை இணைக்கிறது.